b"\n_START_ARTICLE_\nCualbra retgera\n_START_SECTION_\nMorfologia\n_START_PARAGRAPH_\nBarret de fins a 10\xc2\xa0cm de di\xc3\xa0metre, amb l\xc3\xa0mines lliures de color groc crema, fines i atape\xc3\xafdes._NEWLINE_Peu de fins a 8\xc2\xa0cm d'al\xc3\xa7\xc3\xa0ria, blanc, grogenc a la base._NEWLINE_Carn blanca, que f\xc3\xa0cilment s'esmicola entre els dits, sense olor remarcable i suau gust dol\xc3\xa7.\n_START_SECTION_\nH\xc3\xa0bitat\n_START_PARAGRAPH_\n\xc3\x89s molt primerenca i surt ja a la darreria d'estiu, preferentment en boscos de caducifolis, i va apareixent durant tota la tardor.\n_START_SECTION_\nComestibilitat\n_START_PARAGRAPH_\n\xc3\x89s un bolet comestible for\xc3\xa7a apreciat, per\xc3\xb2 dif\xc3\xadcil de trobar-lo sa, ja que gaireb\xc3\xa9 sempre es troba enva\xc3\xaft de larves.\n_START_SECTION_\nPossibles confusions amb altres bolets\n_START_PARAGRAPH_\nEs pot confondre amb altres r\xc3\xbassules vermelles, generalment de l\xc3\xa0mines blanques (Russula emetica, Russula sanguinea, etc.) que s\xc3\xb3n molt coents i anomenades escaldabecs per aquesta ra\xc3\xb3. Es distingeix amb facilitat pel gust de la carn en cru._NEWLINE_Tamb\xc3\xa9 es pot confondre amb l'ou de reig, ja que moltes vegades el barret \xc3\xa9s del mateix color taronja viu. De fet, la confusi\xc3\xb3 nom\xc3\xa9s \xc3\xa9s possible pel color del barret, ja que el reig t\xc3\xa9 el peu embolcallat per una volva i guarnit amb un anell."